آقا بزرگ تہرانی

آیت اللہ العظمیٰ آقا بزرگ تہرانی یا محمد محسن بن علی تہرانی منزوی (پیدائش: 7 اپریل 1876ء— وفات: 20 فروری 1970ء) نجف کے حوزہ علمیہ سے تعلق رکھنے والے شیعی مرجع تھے۔آیت اللہ العظمیٰ سید علی حسینی سیستانی اور آیت اللہ العظمیٰ محمد حسین نجفی اُن کے شاگردوں میں سے ہیں۔ اُن کی وجہ شہرت اُن کی تصانیف طبقات اعلام الشیعہ اور الذریعۃ الی تصانیف الشیعۃ ہیں۔

 سوانح 
بزرگ تہرانی 11 ربیع الاول 1293ھ مطابق 7 اپریل 1876ء کو تہران میں پیدا ہوئے۔ اُن کے والد اور داد اِسی شہر کے علمائے دین میں سے تھے ۔ پردادا حاج محسن تاجر تھے جنھوں نے منوچہر خان معتمد الدولہ گرجی کی معاونت سے ایران میں سب سے پہلا چھاپہ خانے کا سنگ بنیاد رکھا۔ آپ نے دو شادیاں کیں جن سے 5 بیٹے اور 4 بیٹیاں پیدا ہوئیں۔علی نقی منزوی اور احمد منزوی ان بیٹوں میں سے ہیں جنھوں نے الذریعہ کی تالیف میں باپ کی مدد کی۔

 تحصیل علم 
ابتدائی تعلیم کا آغاز مدرسہ دانگی سے ہوا، پھر مدرسہ پامنار اور مدرسہ فخریہ (مروی) سے علم حاصل کیا۔ عربی ادبیات شیخ محمد حسین خراسانی اور شیخ محمدباقر معزالدولہ ، منطق مرزا محمد تقی، علم اصول سیدعبدالکریم مدرسی، سیدمحمد تقی گرکانی اور شیخ علی نور ایلکائی کے پاس پڑھا۔ ریاضی کا کچھ حصہ مرزا ابراہیم زنجانی کے پاس پڑھا۔ اِسی طرح تاریخ ادبیات اور رجال حدیث کا علم حاصل کیا ۔ 10 جمادی الثانی 1315ھ مطابق 6 نومبر 1897ء کو مزید تعلیم کے حصول کی لیے نجف گئے اور وہاں 1329ھ مطابق 1911ء تک وہاں رہے۔ یہاں حاج مرزا حسین نوری طبرسی، شیخ محمدطہٰ نجف، سید مرتضی کشمیری، حاج مرزاحسین میرزا خلیل، آخوند ملا محمّد کاظم خراسانی، سید احمد حائری تہرانی، مرزا محمدعلی چہاردہی، سید محمد کاظم یزدی اور شیخ الشریعہ اصفہانی کے دروس میں شرکت کی ۔

 وفات 
تصغیر|288x288پکسل|آقا بزرگ تہرانی کی آخری آرام گاہ۔ (نجف)
طویل علالت کے بعد 94 سال کی عمر میں 13 ذوالحجہ 1389ھ مطابق 20 فروری 1970ء کو نجف میں فوت ہوئے۔ اپنی وصیت کے مطابق اپنے کتب خانہ میں مدفون ہوئے کہ جسے علما اور طلاب کے عمومی استفادے کے لیے وقف کیا تھا۔

 تالیفات و تصانیف 
 مزید پڑھیں: طبقات اعلام الشیعہ، الذریعۃ الی تصانیف الشیعۃ

 مزید دیکھیے 
 مرجع
 حوزہ علمیہ
 طبقات اعلام الشیعہ
 محمد حسین نجفی
 سید علی حسینی سیستانی

 حوالہ جات 

زمرہ:انیسویں صدی کی ایرانی شخصیات
زمرہ:بیسویں صدی کی ایرانی شخصیات
زمرہ:تہران کی شخصیات
زمرہ:عراقی آیت اللہ
زمرہ:عراقی شیعہ
زمرہ:علمائے شیعہ
زمرہ:مسلم قاموس نگار شخصیات
زمرہ:بیسویں صدی کے ایرانی مصنفین
زمرہ:انیسویں صدی کے سوانح نگار
زمرہ:انیسویں صدی کے ایرانی مصنفین
زمرہ:فقہائے شیعہ
زمرہ:امام علی مسجد میں مدفون شخصیات
زمرہ:مؤرخین
زمرہ:ایرانی شخصیات
زمرہ:تہران کے مصنفین